***Татар теле дәресе.***

***Дәрес темасы: [ в ] һәм [ w ] авазлары.***

***Дәрес максаты:* [ в ] һәм[ w ] авазларын үзләштерү, аларның әйтелеш аермасын аңлау; [ в ] һәм [ w ] авазларын дөрес әйтү күнекмәләрен үстерү; укучыларда төбәк компонентлары аша патриотик хисләр тәрбияләү.**

***Җиһазлау һәм кулланылган материал:* 5 нче сыйныф дәреслеге, “Безнең Чирмешән” газеталары, “Татар теленнән диктантлар һәм күнегүләр” җыентыгы, “Татар теленнән кагыйдәләр җыентыгы”, “Аңлатмалы сүзлек”, “Татарча-русча сүзлек”, “Русча-татарча сүзлек”, “Табышмаклар” җыентыгы, Сибгат Хәкимнең шигырьләр җыентыгы, видеопректор, компьютер, такта.**

**Дәрес планы:**

* 1. ***Оештыру өлеше:***

-Дежур кадет!

+ Сыйныф бас, тигезлән, смирно! Иптәш укытучы, бишенче кадет сыйныфы бүгенге татар теле дәресенә әзер! Дәрестә барысы да бар. Дежур кадет Гладков.

* Исәнмесез, иптәш кадетлар! Утырыгыз! Иптәш кадетлар, бүген без сезнең белән тартык авазларны өйрәнүне дәвам итәбез. Бүгенге дәресенең максаты [в] һәм [w] авазларын өйрәнү һәм аларның әйтелеш аермысын аңлау.

***II.Яңа материалны үзләштерүгә әзерлек:***

- Иптәш кадетлар, мин сезгә өй эше итеп кайберәүләрегезгә диалоглар төзеп килергә, ә кайберәүләрегезгә “Безнең Чирмешән” газеталарыннан җөмләләр язып килергә кушкан идем. Ләкин бер шарт белән: җөмләдәге сүзләрдә “в” хәрефе дә кергән булырга тиеш. Өй эшен барыгыз да эшләдегезме? Бик яхшы.

Иптәш кадетлар, яңа теманы өйрәнгәнче һава торышы турында тыңлап үтик. Кадет Малешин, рәхим итегез!

+ Ә хәзер бүгенге һава торышын тыңлап үтегез. Бүген, 9 нчы октябть, сишәмбе көнне көндез t +12 Сº җылылык, ә төнлә t -4 Сº салкынлык. Көн аязучан (болытлы, явымсыз һ.б.); җил көнчыгыш– төньяктан, секундына 50 метр. Көнегез хәерле үтсен!

- Рәхмәт, утырыгыз, кадет Малешин!

- Ә хәзер, әйдәгез, сүзне кадет Миронов Эдик һәм Шадеев Романга бирик.

*(Укучылар өйдә язып килгән үзләренең диалогларын укыйлар).*

* Рәхмәт! Утырыгыз! Диалагыгыз бик яхшы. “В” хәрефе кергән сүзләрне диалогыгызда файдалангансыз. Иптәш кадетлар, әйдәгез әле, сез язып килгән җөмләләрне дә тыңлап карыйк. Кадет Горбачев! (Укучы җөмләләрне укый).
* Рәхмәт! Утырыгыз, кадет Горбачев! Әйдәгез әле, кадет Кандровны тыңлыйк! (Укучы җөмләләрне укый).
* Рәхмәт яхшы! Утырыгыз, кадет Кандров.

***III.Яңа материалны үзләштерү:***

***-***Ә хәзер барыбызда тактага карыйбыз! Тактага сүзләр язылган, мин

сүзләрне укыйм, ә сез игътибар белән тыңлагыз (сүзләр укыла):

Ватан витамин

Ватанпәрвар полковник

Вәли ваза

Тавык завод

Авыл врач

Җавап вокзал

Тау вертолет

Минем әйтелештә аерма бармы? Кадет Кашапов?

+ Бар! Кайбер сүзләрдә[в] әйтәсез, ә кайберләрендә [w] дип әйтәсез.

* Дөрес! Татар телендә чиста [в] авазы юк, [w] авазы бар. Рус теленнән кергән сүзләрдә [в] авазы әйтәбез. Искәрмә: [w] авазы язуда иҗек башында в хәрефе белән, иҗек ахырында у һәм ү хәрефе белән белдерелә.

***IV.Ныгыту өлеше:***

***-*** Ә хәзер мин әйткәннәрне китаптагы кагыйдә белән ныгытып куйыйк (23 бит). Дәреслекләребездәге кагыйдәне барыбызда бер кат укып чыгабыз. Бик яхшы! Ә хәзер дәфтәрләрне алабыз. Бүгенге көн числосын язабыз. 9 нчы октябрь. Сишәмбе. Сыйныф эше. Әйдәгез әле, менә мондый бирем эшләп алыйк. Сезгә тактада шигырьләр бирелә, сез шул шигырьләрдән “в” хәрефе кергән сүзләрне алып языгыз. Әйдәгез сүзләрне тикшерәбез. Бик яхшы. Ә хәзер дәреслектәге 1 нче күнегүне эшлибез. Биреме: сүзләр бирелгән, шуларны дөрес итеп ике баганага аерып язабыз. Беренче баганада [в] авазы кергән сүзләр булсын, икенче баганада [w] авазы кергән сүзләр урнашсын (укучылар биремне башкаралар). Барыгыз да эшләп бетердегезме? Әйдәгез, тикшерик (бер укучы тикшерә). Бик яхшы. Укучылар без эшләгән биремнәрдә сезгә таныш булмаган авыр сүзләр очрады. Әйдәгез аларның тәрҗемәләрен карыйк (сүзлек өстендә эш). Әйдәгез ял итеп алыйк (физкультминут):

***Без - булачак хәрбиләр,***

***Хәрбиләр бик төгәлләр.***

***Сафка басып үтәләр,***

***Сәламәт булып үсәләр.***

***Хәзер бераз ял итик,***

***Тәнебезгә көч кертик.***

***Бер урында таптаныйк,***

***Сикергәләп тә алыйк,***

***Уңга да күз салыйк,***

***Сулга да күз салыйк,***

***Муеннарны боргалыйк,***

***Беләкләрне ныгытыйк.***

***Без, кадетлар, тырышыйк,***

***Башкаларга булышыйк.***

***V.Өй эше:***

-Ә хәзер, иптәш кадетлар, көндәлекләребезгә өй эшен язып куябыз. “Безнең Чирмешән” газеталарыннан [в] авазы һәм [w] авазлары кергән унышар сүз алып язып килергә; дәреслектәге кагыйдәне укырга.

***VI.Йомгаклау өлеше:***

***-***Иптәш кадетлар, без сезнең белән бүген бик күп эшләр башкардык. Әйдәгез, нәтиҗә ясыйк әле.

Димәк, татар телендә чиста [в] авазы юк, ә [w] авазы бар. Рус теленнән кергән сүзләрдә [в] авазы әйтелә.

Әйдәгез, инде үзебезне бәялик, дәрестә барыбызда диярлек катнашты, ләкин кайберәүләребез активрак булды.

***Билгеләр куела.***

* Дежур кадет!

+Кадетлар,бас, тигезлән!

* Иптәш кадетлар, бүгенге дәресебез тәмам. Саубулыгыз! Китәргә мөмкин!

+Саубулыгыз! Кадетлар, иркен тор!